ΥΠΟΘΕΣΗ ΜΠΡΟΥΚΦΙΛΝΤ ΔΑΙΜΟΝΙΣΜΕΝΟ ΠΑΙΔΙ ΜΙΛΑ ΧΥΔΑΙΑ
14/08/80 ΔΙΑΡΚΕΙΑ: 65''
ΟΙ ΔΡΑΜΑΤΟΠΟΙΗΜΕΝΕΣ ΣΚΗΝΕΣ ΒΑΣΙΖΟΝΤΑΙ ΣΕ ΗΧΟΓΡΑΦΗΜΕΝΟ ΥΛΙΚΟ
Όχι!
Είμαι η μητέρα σου.
Είσαι μια καριόλα.
ΟΙ ΗΧΟΓΡΑΦΗΣΕΙΣ ΚΑΙ ΟΙ ΦΩΤΟΓΡΑΦΙΕΣ ΕΙΝΑΙ ΠΡΑΓΜΑΤΙΚΕΣ
Έχουμε να κάνουμε με τη σύγκρουση μεταξύ καλού και κακού.
Το μέρος που διάλεξε το κακό ήταν το Κονέκτικατ.
Η ΥΠΕΡΑΣΠΙΣΗ ΤΟΥ ΔΙΑΒΟΛΟΥ
Ονομάζομαι Ντέιβιντ Γκλάτσελ.
Όταν ήμουν 11 ετών, με κυρίευσε ο διάβολος.
Μια παράξενη δίκη ξεκινά αύριο στο Ντάνμπερι.
Πυρήνας της υπόθεσης είναι ένας δαιμονισμός.
Αυτό θα προσπαθήσει να αποδείξει ο δικηγόρος ενός εφήβου.
Είπα "Γιατί είμαι εδώ;" Είπε "Μόλις σκότωσες τον φίλο σου".
Ο προ ενός μηνός συλληφθείς για φόνο
λέει ότι θα δηλώσει αθώος
γιατί ήταν δαιμονισμένος τη στιγμή που διέπραξε το έγκλημα.
Πλάκα κάνεις;
Είχε πιει. Τον μαχαίρωσε.
Η υπόθεση είναι ξεκάθαρη. Είναι γελοίο.
Η ιστορία ξεκινά στο σπίτι στο τέλος αυτού του δρόμου.
Εκεί ζει το ζευγάρι
του οποίου ο γιος άρχισε να φέρεται παράξενα.
Σήκω!
Δεν θέλω να με θυμούνται ως το δαιμονισμένο 11χρονο αγόρι.
Τώρα θα πεθάνεις.
Το αντιμετωπίζω κάθε μέρα.
- Δεν θα τον βλάψεις. - Ο Ιησούς θα πεθάνει στην κόλαση.
Δεν έχω μιλήσει ποτέ σε κανέναν για αυτό.
Είναι ένα σκοτεινό μυστικό.
Πάτερ ημών...
Τον άρτον ημών τον επιούσιον...
Η ΔΙΚΗ ΤΟΥ ΔΙΑΒΟΛΟΥ
Θα πεθάνεις!
Αμήν.
ΒΙΝΤΕΟ ΤΗΣ ΟΙΚΟΓΕΝΕΙΑΣ ΓΚΛΑΤΣΕΛ
Θέλω να σας πω την ιστορία μου.
Για τον δαιμονισμό και τον φόνο
και τον Άρνι.
Θέλω να βεβαιωθώ ότι η οικογένειά μου παρουσιάζεται
με την ακρίβεια που αρμόζει.
Ξέρω ότι κάποιοι κατασκεύασαν ιστορίες.
Αυτό με δυσαρεστεί, οπότε θέλω να ξεκαθαρίσω τα πράγματα.
Όταν ήμουν 11 ετών, ήμουν ήσυχο παιδί.
Η ζωή ήταν ωραία.
Έπαιζα με τα αδέρφια μου. Η καλύτερη φάση της ζωής μου.
Ήμουν ο μεσαίος από τα αγόρια.
Κλασικό σύνδρομο μεσαίου παιδιού.
ΑΛΑΝ ΓΚΛΑΤΣΕΛ ΑΔΕΡΦΟΣ ΤΟΥ ΝΤΕΪΒΙΝΤ
Με τον μεγάλο αδερφό, τον Καρλ,
ήταν κάπως δύσκολο να τα βρίσκουμε.
Μερικές φορές φερόταν σαν ηλίθιος.
Έκανε τη ζωή μας δύσκολη.
Ο Άλαν τότε ήταν διαφορετικός.
Εγώ κι ο Ντέιβιντ βοηθούσαμε τον μπαμπά στο γκαράζ.
Ο Άλαν δεν ήθελε να λερωθεί
και καθόταν με τη μαμά συνήθως.
Ομολογώ ότι έφτιαχνε καλές τούρτες.
Διαφέρει λίγο από εμάς.
Δεν ήμασταν μια τυπική αμερικανική οικογένεια,
μα θα έλεγα ότι ήμασταν φυσιολογικοί.
Όλα ξεκίνησαν όταν η αδερφή μου η Ντέμπι βρήκε σπίτι στο Νιούταουν.
Θα έμενε με το αγόρι της, τον Άρνι.
Ήμασταν ενθουσιασμένοι που θα μέναμε μαζί.
Κάναμε σχέδια να παντρευτούμε την άνοιξη. Το μεθοδεύαμε.
Ανυπομονούσαμε.
2 ΙΟΥΛΙΟΥ 1980
Στις 2 Ιουλίου, η Ντέμπι βρήκε ένα ωραίο σπίτι στο Νιούταουν.
Στεναχωρήθηκα που τους είδα να φεύγουν.
Είσαι 11 ετών, είναι η αδερφή σου.
Εγώ και τα αδέρφια μου, ο Άλαν και ο Καρλ, πήγαμε να τους βοηθήσουμε στη μετακόμιση.
Ήταν παράξενο σπίτι.
Κάτι δεν πήγαινε καλά.
Ανέθεσα σε κάθε αδερφό μια δουλειά.
Έστειλα τον Ντέιβιντ στο υπνοδωμάτιο και του έδωσα μια σκούπα.
Του ζήτησα να σκουπίσει.
Τον άφησα μόνο του εκεί.
Μετά, άρχισα να κάνω κι εγώ δουλειές. Έτριβα και καθάριζα.
Αλλά μετά από λίγο, ο Ντέιβιντ βγήκε έξω τρέχοντας.
Φαινόταν αναστατωμένος. Δεν ήξερα γιατί.
Έλεγε "Μαμά, θέλω να πάω σπίτι". Εκείνη είπε "Δεν μπορώ να φύγω.
Θα φύγουμε όταν τελειώσουμε". Εκείνος είπε "Τώρα θέλω".
Ήθελα απλώς να φύγω από εκεί,
από το σπίτι, όσο πιο μακριά από αυτό μπορούσα.
Και δεν είπα σε κανέναν τον λόγο.
Γυρίσαμε σπίτι, φάγαμε, όλα ήταν καλά.
Η μαμά μου ήταν εξαιρετική μαγείρισσα. Ήταν Ουγγαρέζα και Ιταλίδα,
οπότε ήξερε να μαγειρεύει καλά.
Αλλά ο Ντέιβιντ είχε τις κακές του. Κάτι τον ενοχλούσε.
Είπα "Τι έπαθες;"
Καθόμουν στο τραπέζι.
Άρχισα να εξηγώ τι είχε συμβεί εκείνο το πρωί.
ΝΩΡΙΤΕΡΑ ΕΚΕΙΝΗ ΤΗΝ ΗΜΕΡΑ
Ήμουν στο δωμάτιο μόνος μου.
Αλλά ένιωθα κάτι.
Με έσπρωξε προς τα πίσω στο κρεβάτι.
Είδα αυτήν την εικόνα.
Έμοιαζε με τον διάβολο από στολή του Χαλοουίν.
Τα μάτια του ήταν μαύρα, κατάμαυρα, σαν ένα κομμάτι κάρβουνο,
και με τρόμαξε.
Ο Ντέιβιντ είπε "Τότε αυτή η οντότητα μίλησε".
Είπα στον Ντέιβιντ "Τι σου λέει αυτή η σιλουέτα;"
"Μου λέει να προσέχω".
Είπα "Να προσέχεις τι;"
Και μου έλεγε "Θέλει την ψυχή μου".
Και είπε "Θα έρθει να με βρει. Αυτό μου λέει συνέχεια.
Βοηθήστε με".
Είπα "Ντέιβ, πείραξες τίποτα στο ντουλάπι με τα φάρμακα;"
Είπε "Όχι, αυτό έγινε στ' αλήθεια".
Στην αρχή, δεν τον πιστέψαμε.
Η μαμά μου απάντησε
"Ήταν αργά το βράδυ. Ίσως το ονειρεύτηκε".
Η Τζούντι είπε "Εντάξει, αρκετά.
Ώρα να πάμε για ύπνο, να ξεκουραστούμε και θα επανέλθουμε σ' αυτό το πρωί".
Αργότερα το ίδιο βράδυ, ένιωσα ένα περίεργο συναίσθημα.
Μου ερχόταν αυτή η εικόνα.
Κάτι ερχόταν.
Άρχισα να φοβάμαι,
γιατί το έβλεπα να πλησιάζει προς το σπίτι.
Ένιωθα κάτι να με παρακολουθεί.
Σαν να είδα μια σιλουέτα.
Όταν ξανακοίταξα,
δεν υπήρχε τίποτα.
Έμεινα ξύπνιος στο σκοτάδι με τα μάτια ανοιχτά σχεδόν όλη νύχτα.
Η Τζούντι ανησυχούσε για τον Ντέιβιντ.
Κάλεσε τον πάτερ Ντένις να του πει τι συνέβαινε.
Του ζήτησε να έρθει να ευλογήσει το σπίτι.
Να 'στε καλά.
Η μαμά μου ήταν θρησκευόμενη.
Ως καθολικούς, μας πήγαινε να λάβουμε τη Θεία Κοινωνία και το Χρίσμα.
Πιστεύαμε στον Θεό και στον διάβολο.
Όταν ο πάτερ Ντένις ήρθε στο σπίτι, έφερε αγιασμένο λάδι, αγιασμό
και λιβάνι.
Εις το όνομα του Πατρός...
Τα χρησιμοποιούσε για να ευλογήσει όλο το σπίτι, κάθε δωμάτιο, πάνω και κάτω.
- Νομίζαμε ότι ξεμπερδέψαμε. - Προσεύχομαι ενάντια σε κάθε κακό που...
Αλλά αυτή ήταν μόνο η αρχή.
Θεέ μου!
Ήταν τρεις το πρωί.
Ο Ντέιβιντ ούρλιαζε...
"Έρχεται να με βρει. Θα με τιμωρήσει".
Το σπίτι βρόντηξε,
σαν να έπεσε πάνω του φορτηγό.
Ακούστηκε σαν να προσγειωνόταν ένα ΑΤΙΑ στη στέγη.
Ό,τι κι αν ήταν, ήθελε να ξέρεις ότι ήταν εκεί.
Τα φώτα αναβόσβηναν.
Άκουγες τα τζάμια να πέφτουν, να σπάνε.
Ο Ντέιβιντ ήταν πανικόβλητος και ούρλιαζε "Ήρθε. Είναι πάνω απ' το σπίτι".
Έλεγε "Μην ανοίξετε την πόρτα. Είναι το κακό".
Το κοπάνημα κράτησε για 30, 40 δευτερόλεπτα...
και μετά όλα ηρέμησαν.
Θεέ μου.
Κοκάλωσα.
Προφανώς, είχαμε θέμα με κάποιο φάντασμα
και δεν ξέραμε τι να κάνουμε.
Έπρεπε να αναζητήσουμε βοήθεια.
Η γειτόνισσά μας εκείνη την περίοδο
ασχολούνταν με το διάβασμα καρτών ταρό.
Και είπε "Η πεθερά μου είπε
ότι πριν από δύο χρόνια πήγε σ' έναν ψυχικό ντετέκτιβ.
Ίσως βοηθήσει.
Η Ντέμπι είπε "Θα δεχτώ κάθε βοήθεια".
Δεν θα επιτρέπαμε σε καμία οντότητα,
σε κανένα φάντασμα, σε κανέναν να μας διώξει από το σπίτι.
Ήταν το σπίτι μας,
και θα φροντίζαμε να διώξουμε
με κάθε τρόπο οτιδήποτε υπήρχε εκεί.
Οι καλεσμένοι μας απόψε μέσα στα 32 χρόνια που κυνηγούν φαντάσματα
έχουν ερευνήσει πάνω από 3.000 υποθέσεις στοιχειωμένων σπιτιών και δαιμονισμών
κι έχουν συμμετάσχει σε πολλούς εξορκισμούς σε όλο τον κόσμο.
Ακούστε και σχηματίστε δική σας γνώμη.
Σας παρουσιάζουμε
τους κυνηγούς φαντασμάτων Εντ και Λορέιν Γουόρεν.
Ήμουν περήφανος για τους παππούδες μου όταν ήμουν μικρός.
Τους έβλεπα στην εφημερίδα ή στην τηλεόραση
και ήταν απλώς τέλειο.
Όμως, από την άλλη,
θεωρούμουν και παράξενο παιδί επειδή είχα τρομακτικούς παππούδες.
Η αλήθεια είναι ότι δεν ξύπνησα μια μέρα και είπα
"Θέλω να γίνω δαιμονολόγος".
Γεννήθηκα δαιμονολόγος.
Όταν ήμουν μικρός, ρωτούσα τις καλόγριες και τον ιερέα
"Τα φαντάσματα και το υπερφυσικό υπάρχουν στ' αλήθεια;
Υπάρχουν όντως δαίμονες;"
Ο καθολικισμός μάς διδάσκει ότι αυτά τα πράγματα είναι αληθινά.
Η γιαγιά μου είχε διαφορετική εμπειρία.
- Ακούω ένα γέλιο και δεν... - Γέλιο;
- Δεν καταλαβαίνω. Το ακούω... - Από άντρα ή γυναίκα;
Δεν καταλαβαίνω γιατί δεν το ακούτε όλοι.
Ακούγεται πολύ δυνατά εδώ μέσα.
Έλεγε "Αν θες να κυνηγάς τίγρεις, να πας όπου βρίσκονται".
Πήγαινε προς το φως, Τσαρίσα.
Είμαι εδώ για να σε βοηθήσω.
Αλλά έγιναν διάσημοι όταν...
Ένας νεαρός δολοφόνησε εν ψυχρώ
τον πατέρα, τη μητέρα, τα τέσσερα αδέρφια του,
επειδή φωνές τού είπαν να το κάνει.
Αυτό είναι το αβάσταχτο ξεκίνημα του μπεστ σέλερ και της ταινίας
Τρόμος στο Άμιτιβιλ.
Η Λορέιν κι εγώ έχουμε πάει σε εκατοντάδες στοιχειωμένα σπίτια
και μιλήσαμε με ανθρώπους σε όλο τον κόσμο.
Σε κλίμακα από το ένα ως το δέκα, το Άμιτιβιλ ήταν στο δέκα.
Το Τρόμος στο Άμιτιβιλ κυκλοφόρησε διεθνώς.
Τότε έγιναν παγκοσμίως γνωστοί οι παππούδες μου.
Είναι το νούμερο δύο.
Είναι παράξενο που κάτι τόσο φρικτό μπορεί να γίνει ευλογία.
Ευχαριστώ, κε Γουόρεν.
Και βοήθησε πολλές οικογένειες μετά.
Λαμβάνουμε πολλά γράμματα
από άτομα που μας γράφουν για προβλήματα.
Η διεύθυνση;
Ταχυδρομική θυρίδα... Στείλτε το στους Γουόρεν.
Ταχυδρομική θυρίδα 41,
Μονρό, Κονέκτικατ 06468.
Η Ντέμπι κάλεσε τους Γουόρεν.
Απάντησε ο Εντ.
Η Ντέμπι είπε "Μπορείς να μας βοηθήσεις;"
Ο Εντ είπε "Έχει δει τον Ντέιβιντ γιατρός;"
Είπαμε "Όχι".
Ο Εντ είπε "Να φέρω γιατρό μαζί μου;"
Ήρθαν με ένα Chevy Chevette.
Ο Εντ ήταν καλός άνθρωπος.
Ήταν καθησυχαστικός, με αυτοπεποίθηση.
Μας έκανε να νιώθουμε ασφαλείς.
Η Λορέιν ήταν πολύ ευγενική και ακριβής στα λόγια της.
Η Τζούντι είπε "Θεέ μου,
χαίρομαι που είστε εδώ και που σας γνωρίζω".
Ο γιατρός εξέτασε τον Ντέιβιντ, του μέτρησε την πίεση και τα λοιπά.
Τον εξέτασε ψυχολογικά και τον βρήκε απολύτως φυσιολογικό.
Ο δρ Τόνι ποτέ δεν είπε ότι τα είχα χάσει ή κάτι τέτοιο.
Είπε ότι ήμουν φυσιολογικό παιδί.
Οι Γουόρεν ήταν πολύ προσεκτικοί στα λόγια τους.
Ήθελαν να απαντήσουμε σε ερωτήσεις, να δουν τι συμβαίνει.
ΤΟ ΑΚΟΛΟΥΘΟ ΑΠΟΣΠΑΣΜΑ...
Εντάξει.
...ΗΧΟΓΡΑΦΗΘΗΚΕ ΜΕΤΑΞΥ ΤΩΝ ΓΟΥΟΡΕΝ ΚΑΙ ΤΩΝ ΓΚΛΑΤΣΕΛ ΤΟ ΚΑΛΟΚΑΙΡΙ ΤΟΥ 1980
Ντέιβιντ, πες το πλήρες όνομά σου.
- Ντέιβιντ Μάικλ Γκλάτσελ. - Πόσων ετών είσαι;
- Δώδεκα. - Δώδεκα ετών.
Τι λες για όλο αυτό, Ντέιβιντ;
Θα ήθελες να τελειώσει, έτσι δεν είναι;
- Δεν θες να συνεχιστεί, έτσι; - Όχι.
Όχι. Εντάξει.
Η Λορέιν μού είπε για ένα βίαιο σκηνικό.
- Ήταν πάνω από ένα. - Ναι;
Θεέ μου, κράτησε όλη τη νύχτα!
Με άλλα λόγια, ήταν μια ταραχώδης βραδιά.
Ναι, αλλά δεν θα αντέξουμε να επαναληφθεί.
Δεν λέμε ψέματα. Χρειαζόμαστε βοήθεια. Πιστέψτε με, θέλουμε να το ξεφορτωθούμε.
Η μαμά μου ήλπιζε ότι αυτό θα ήταν πανάκεια.
Ήθελε πίσω την οικογένειά της
και ήθελε να επιστρέψει στη ζωή που είχαμε πριν.
Αυτοί οι άνθρωποι μας λένε φρικτές ιστορίες,
αλλά πρέπει να το βιώσουμε πρώτα εμείς οι ίδιοι πριν το αποδεχτούμε.
- Ναι. - Πρέπει να το δούμε, να το νιώσουμε.
Να ξέρουμε ότι είναι εκεί πριν πούμε "Το σπίτι είναι στοιχειωμένο".
Του είπε ότι θέλει την ψυχή του.
Τι είπε για την ψυχή σου;
Λέει ότι θέλει την ψυχή μου. Αυτό.
Είναι εδώ τώρα;
Ο Εντ είπε "Ας το αφήσουμε να μας αποκαλυφθεί.
Έχει μεγάλη δύναμη. Πρέπει να μας αποδείξει ότι είναι εδώ".
Πρέπει να το προκαλέσω μέσα από θρησκευτικές προκλήσεις.
Ως χριστιανός, χρησιμοποιώ το όνομα του Ιησού.
Χρησιμοποιώ αγιασμό, χρησιμοποιώ τον σταυρό.
Μπορεί να φαίνεται υπερβολικό,
μα αυτή είναι η μέθοδος του εξορκιστή και του δαιμονολόγου.
Προκαλώ μέχρι να δω κάποια απτά σημάδια.
Ο Εντ είπε "Αν έχεις τη δύναμη,
χτύπα το τραπέζι τρεις φορές".
Ξαφνικά...
τρεις κρότοι.
Σαν κάποιος να ήθελε να σπάσει το πάτωμα με βαριοπούλα.
Η κουζίνα άρχισε να τραντάζεται.
Τα φώτα τρεμόπαιζαν. Όλοι το ένιωσαν.
Ο Εντ κοίταξε τον Ντέιβιντ κι είπε "Σε τρομάζει αυτό;"
Ο Ντέιβιντ είπε "Φοβάμαι γιατί θέλει να με βλάψει.
Επειδή σου μιλάω και είσαι εδώ,
θα τιμωρηθούμε όλοι γι' αυτό".
Εκείνη τη στιγμή, η Λορέιν περιφερόταν.
Όταν μπαίνω σε ένα σπίτι, αντιλαμβάνομαι μέσα από δονήσεις,
περπατώ σε όλα τα δωμάτια του σπιτιού.
Γιατί πρέπει να υπάρξει νόμος έλξης.
Το πνεύμα έλκεται από ένα μέλος του συγκεκριμένου νοικοκυριού.
Έγειρε προς το μέρος του και ψιθύρισε
"Υπάρχει μια μεγάλη, σκοτεινή μάζα δίπλα στο αγόρι.
Είναι το κακό".
Μας φάνηκε παράξενο. Δεν βλέπαμε τίποτα.
Ο Εντ κι η Λορέιν μίλησαν στους γονείς μου.
"Δεν είναι φάντασμα. Είναι δαιμονική οντότητα".
Φοβήθηκα πολύ.
Όλη η οικογένεια φοβήθηκε, γιατί δεν είχαμε ιδέα τι συνέβαινε.
Ο παππούς μου είχε τη θεωρία
ότι ένα στοίχειωμα εξελίσσεται σε πέντε βήματα.
Ξεκινά με την άδεια.
Κάποιος κάνει κάτι
που επιτρέπει στο παραφυσικό να διεισδύσει.
Μπορεί να είναι ένας πίνακας Ουίτζα ή μια σεάνς.
Μετά έχουμε την εισβολή.
Τότε τα πνεύματα είναι στο σπίτι, αλλά εντελώς έξω από σένα.
Ένα φάντασμα ή ένα αγαπημένο πρόσωπο έρχεται και σε ενημερώνει ότι είναι εκεί.
Αυτό είναι φυσιολογικό.
Μετά έχουμε την κυριαρχία.
Τότε μια οντότητα αρχίζει να κυριαρχεί στην ελεύθερη βούλησή σου.
Παρουσιάζεις πιο σκοτεινές παρορμήσεις, πιο αρνητικές συμπεριφορές.
Σε εξαιρετικά σπάνιες περιπτώσεις, σε καταλαμβάνει πλήρως.
Τότε δεν είσαι πλέον εκεί. Δεν έχεις τον έλεγχο.
Κάτι άλλο έχει κυριεύσει εντελώς το σώμα σου.
Ο Εντ το ένιωσε αρκετά δυνατά από την πρώτη συνάντηση
ότι ο Ντέιβιντ ήταν ήδη στο στάδιο της κυριαρχίας.
Ο Εντ μάς εξήγησε
ότι ο δαίμονας θα έκανε τον Ντέιβιντ να φέρεται τελείως διαφορετικά.
Θα έλεγχε τις σκέψεις του, θα έστελνε μηνύματα μέσω αυτού.
Θα γινόταν περισσότερο ευέξαπτος.
Ο Εντ Γουόρεν τα είχε ξαναδεί αυτά πολλές φορές.
Είπε "Επικοινωνήστε με την Εκκλησία".
Η μαμά μου είπε "Το κάναμε. Το προσπαθήσαμε".
Και ο Εντ είπε "Όχι, θα σας βοηθήσω εγώ.
Πρέπει να αρχίσετε να το καταγράφετε αυτό".
Να μαζέψουν στοιχεία για να τα παρουσιάσουν στον αρχιεπίσκοπο.
Και ο αρχιεπίσκοπος του Μπρίτζπορτ θα έπαιρνε την απόφαση
για το τι αντιμετωπίζαμε.
Σκέφτηκα "Είναι ψέμα. Δεν γίνονται αυτά.
Γίνονται μόνο στα κινούμενα σχέδια και στις ταινίες".
Ο Εντ και η Λορέιν μάς προειδοποίησαν για το πόσο σοβαρό είναι.
"Μην το πάρετε αψήφιστα.
Φυλαχτείτε.
Ποτέ δεν ξέρεις πότε μπορεί να συμβεί".
Η μαμά μου πήρε το μαγνητόφωνό μας.
Η αδερφή μου αγόρασε μια φωτογραφική μηχανή Polaroid.
Από τότε, αρχίσαμε να καταγράφουμε τα πάντα.
Είχαμε τις καλοκαιρινές διακοπές.
Καλησπέρα σας, κυρίες και κύριοι...
Κανείς δεν κοιμόταν.
...δύο υποψήφιοι για το χρίσμα των ρεπουμπλικάνων
για την προεδρία των ΗΠΑ.
Ο πρώην κυβερνήτης Ρόναλντ Ρίγκαν της Καλιφόρνιας.
Παρακολουθούσαμε εναλλάξ τον Ντέιβιντ.
Είτε μας αρέσει είτε όχι,
έχουμε χρέος να διατηρήσουμε την παγκόσμια ειρήνη,
γιατί κανείς άλλος δεν μπορεί να το κάνει. Δεν θα συνεχίσουμε...
Αλλά ο Ντέιβιντ άρχισε να φέρεται περίεργα.
Ντέιβιντ!
Θεέ μου.
ΟΙ ΑΚΟΛΟΥΘΕΣ ΦΩΤΟΓΡΑΦΙΕΣ ΚΑΙ ΗΧΟΓΡΑΦΗΣΕΙΣ
ΚΑΤΑΓΡΑΦΗΚΑΝ ΑΠΟ ΤΟΥΣ ΓΚΛΑΤΣΕΛ ΤΟΝ ΑΥΓΟΥΣΤΟ/ΣΕΠΤΕΜΒΡΙΟ ΤΟΥ 1980
Γεια.
Τώρα θα πεθάνεις.
Ποιος είσαι και τι είσαι;
- Να μη σε νοιάζει. - Ντέιβιντ.
Η μαμά είναι εδώ. Έλα, σήκω.
Έλα, εμπρός. Φύγε. Βγες από τον γιο μου.
- Όχι! - Είμαι η μητέρα σου.
Είσαι μια καριόλα.
Τώρα θα πεθάνεις!
Μην το κάνεις αυτό!
Ντέιβιντ, σήκω! Θεέ μου. Βγες!
Φώναξε τον ιερέα.
- Πες του να έρθει αμέσως. - Βγες από τον γιο μου!
- Όχι! - Άσ' τον ήσυχο.
Ορίστε.
- Προσπαθώ. Κρατάω τα χέρια σου. - Γαμημένε μαλάκα.
Πείτε προσευχές.
Πάτερ ημών, ο εν τοις ουρανοίς,
αγιασθήτω το όνομά Σου, ελθέτω η βασιλεία Σου,
γενηθήτω το θέλημά Σου ως εν ουρανώ και επί της γης.
Τον άρτον ημών τον επιούσιον...
Ήταν τρομερό.
Άφησέ τον.
Άρχιζε ξαφνικά να ουρλιάζει και να παλεύει και δεν ήταν κανείς εκεί.
Κάποια στιγμή, καταφέραμε να φωτογραφίσουμε
τα χέρια του στον αέρα να κρατούν κάτι.
Τον έπνιγε, κι έσφιγγε με όλη του τη δύναμη
για να βγάλει τα χέρια γύρω από τον λαιμό του.
Άσε ήσυχο αυτό το αγόρι.
Ρίγη διαπερνούσαν τη ραχοκοκαλιά μας.
Ήταν πολύ τρομακτικό και δεν ξέραμε πώς να το χειριστούμε.
Θυμάμαι ότι με έπνιγαν, αλλά δεν θυμάμαι τίποτε άλλο όταν έσβησα,
ή αν όντως έσβησα ή τι συνέβη.
Κανείς δεν είχε την απάντηση.
Ήταν ψυχολογικά εξουθενωτικό για όλους μας,
αλλά σταδιακά όλο και χειροτέρευε.
Ήταν βίαιος με όλους. Προσπάθησε να πνίξει τη μητέρα μου, την αδερφή μου.
Κρατούσε μερικά λεπτά ή μερικές ώρες.
Κοιμόμασταν με βάρδιες.
Δεν θέλαμε να απομονωθούμε.
Ξέρουμε ότι αν ήμασταν μόνοι, οι πιθανότητες επίθεσης μεγάλωναν.
Όλη η οικογένεια δεχόταν επίθεση.
Προσευχόμασταν συνέχεια.
Σκεφτήκαμε ότι αν λέγαμε τις προσευχές πιο δυνατά, θα έφευγε.
Το πιο δύσκολο για τη μαμά μου ήταν
το ότι ο μπαμπάς μου δεν την υποστήριζε σε αυτό.
Ένιωθε μόνη.
Ο πατέρας μου πίστευε
ότι ο Ντέιβιντ είχε ψυχολογικό πρόβλημα.
Κι ότι όλοι το θρέφαμε.
Οπότε, απλώς απομονώθηκε.
Είχε δύο δουλειές κι ερχόταν σπίτι και κοιμόταν.
Τα πράγματα άλλαξαν. Από κει που τρώγαμε μαζί,
πλέον εκείνος δούλευε συνεχώς, έλειπε.
Του πήρε κάμποσο χρόνο μέχρι να καταλάβει τι γινόταν.
Και
τότε ήταν πλέον αργά.
Η μαμά μου τηλεφώνησε στους Γουόρεν και τους είπε τι συνέβαινε.
Είμαι η μητέρα σου.
Είσαι μια καριόλα.
Μην το κάνεις αυτό!
- Δεν ήξερε ποιος το έκανε. - Κλείνει τα μάτια;
Όχι, καθόλου. Μένουν εντελώς ακίνητα.
Αν είχε τις αισθήσεις του, θα ανοιγόκλειναν.
Λες ότι δεν είχε τις αισθήσεις του όταν συνέβη;
Ναι. Έτσι νομίζω. Εντάξει.
Οι Γουόρεν είπαν ότι ο Ντέιβιντ ήταν δαιμονισμένος.
Μετά τον δαιμονισμό,
τελικός στόχος είναι η καταστροφή της οικογένειας
και τελικά ο θάνατος.
Σκοτώνεσαι εσύ ή δολοφονείται κάποιος άλλος.
Συμβαίνει.
Πήγε πίσω από τον Άλαν, έβγαλε αυτό και είπε "Τους μισώ όλους.
Και αν με πλησιάσει κάποιος, θα τον σκοτώσω".
Η μαμά μου τότε πανικοβλήθηκε.
Πίστεψε ότι κάτι θα συνέβαινε. Ο γιος της θα αυτοκτονούσε...
ή θα σκότωνε.
Είπε "Πρέπει να το σταματήσουμε τώρα".
Ο Εντ είπε "Πρέπει να γίνει εξορκισμός".
Αυτό ήταν πολύ τρομακτικό.
Είμαστε κάτι σαν αστυνομία του υπερφυσικού.
Οδηγούμε τους ενόχους στην Εκκλησία.
Οδηγούμε τους ενόχους στον εξορκιστή.
Γι' αυτό λέω
πως όταν τα δαιμονικά και κακά πνεύματα πολεμούν βρόμικα,
πρέπει να κάνεις το ίδιο πράγμα.
Η Εκκλησία δεν μοιράζει τους εξορκισμούς σαν καραμέλες.
Δεν φανταζόμουν πόση χαρτούρα απαιτείται για έναν εξορκισμό.
Είναι σοβαρή υπόθεση.
Η διαδικασία του αιτήματος στη Ρωμαιοκαθολική Εκκλησία
δεν είναι απαραίτητα εύκολη.
Ειδικά όταν οι Γουόρεν ήταν στην ακμή τους.
Από την εμπειρία μου,
πολλοί κληρικοί δεν θέλουν να ασχοληθούν με δαιμονικές δυνάμεις.
Φοβούνται να μπουν σε αυτά τα σπίτια.
Έτσι, βλέπω όσους στρέφονται σε ανθρώπους σαν τους Γουόρεν,
επειδή οι κληρικοί τούς έχουν απορρίψει.
Μα είναι καθήκον.
Ως κληρικός καλείσαι να το κάνεις, να βοηθήσεις αυτούς τους ανθρώπους.
Μεγάλωσα στη Ρωμαιοκαθολική Εκκλησία.
Οι άγγελοι κι οι δαίμονες είναι εδραιωμένοι στο σύστημα πεποιθήσεων.
Μα πάντα αμφισβητούσα αν είναι πραγματικές αυτές οι πνευματικές δυνάμεις.
Έτσι, ήμουν ανοιχτός
κι έψαχνα στοιχεία για να δω αν υπήρχαν ή όχι.
Μπορεί να απαξιώνεται η ιδέα των φαντασμάτων,
των στοιχειωμένων σπιτιών και των δαιμόνων,
αλλά ο διάβολος υπάρχει.
Υπάρχουν πολλοί δαίμονες.
Το δύσπιστο κοινό είναι η καλύτερη προστασία του Σατανά.
Εις το όνομα του Ιησού,
βγες από κει!
Η συνεργασία με τους Γουόρεν ήταν ενδιαφέρουσα, έως και συναρπαστική.
Είδα πόσο αληθινό και επικίνδυνο είναι αυτό.
Η Εκκλησία κατάλαβε από όλα τα στοιχεία μας
ότι είναι αλήθεια κι ότι χρειάζονται βοήθεια.
Ήρθε ένας καρδινάλιος της Καθολικής Εκκλησίας.
Ήταν ντυμένος στα κόκκινα, και οδηγούσε μια κόκκινη Porsche.
Καλά περνάνε στην Εκκλησία.
Γνώρισε την οικογένεια.
Αποφάσισαν ότι υπάρχει κάτι που πρέπει να διορθωθεί.
2 ΣΕΠΤΕΜΒΡΙΟΥ 1980 ΕΝΑΝ ΜΗΝΑ ΑΡΓΟΤΕΡΑ
Η Καθολική Εκκλησία μάς έδωσε την άδεια να κάνουμε έναν μικρό εξορκισμό.
Μας κάλεσαν στην εκκλησία του Αγίου Ιωσήφ στο Μπρούκφιλντ.
Δεν περίμενα να συμβεί κάτι κακό. Ήμουν στον οίκο του Θεού.
Ο πάτερ Βέρτζουλακ μας προειδοποίησε. Είπε "Αυτοί οι εξορκισμοί
μπορεί να είναι τόσο έντονοι που μπορεί να επέλθει θάνατος".
Αυτό ήταν πολύ τρομακτικό.
Αλλά δεν είχαμε άλλη επιλογή.
Προσευχόμαστε.
Στο όνομα του Πατρός, του Υιού, του Αγίου Πνεύματος.
Ξεκινάει όπως η λειτουργία.
Πάτερ ημών, ο εν τοις ουρανοίς, αγιασθήτω το όνομά Σου...
Θυμάμαι να είμαι στην εκκλησία
και να λένε τις προσευχές. Αυτό θυμάμαι μόνο.
Τον άρτον ημών τον επιούσιον δος ημίν σήμερον και άφες ημίν...
Ξαφνικά, όλη η αίθουσα πάγωσε.
Κάτι δεν πήγαινε καλά.
Παναγία, Μητέρα του Θεού, φύλαξέ μας...
Μέσα σε λίγα λεπτά, η συμπεριφορά του Ντέιβιντ άλλαξε.
ΗΧΟΓΡΑΦΗΣΗ ΟΙΚΟΓΕΝΕΙΑΣ ΓΚΛΑΤΣΕΛ
Άρχισε να γρυλίζει, να σφυρίζει και να βρίζει τον ιερέα.
Χοντρέ, μαλάκα, γουρούνι,
θα πεθάνεις.
Ο Ντέιβιντ τρανταζόταν.
Άλλαξε το πρόσωπό του.
Έβλεπες το σώμα του να τινάζεται από τη μια πλευρά στην άλλη.
Άντε γαμηθείτε, εσείς και οι μαλακίες σας.
Ελευθερωνόταν και προσπαθούσε να επιτεθεί στον ιερέα,
οπότε έπρεπε να τον καθηλώσουμε.
Κρατούσα το ένα πόδι του. Ο Εντ Γουόρεν κρατούσε το άλλο.
Ήρθε η ώρα να...
Το σώμα του λύγιζε κι έπαιρνε αδιανόητες στάσεις.
Τον κρατούσα και του έλεγα πως ο Ιησούς τον αγαπάει.
Είσαι αδύναμος. Ο Ιησούς είναι δυνατότερος.
Είσαι πολύ αδύναμος.
Είναι τέκνο του Θεού. Δεν μπορείς να τον βλάψεις.
Ο Ιησούς θα πεθάνει στην κόλαση.
Η μαμά σ' αγαπάει.
Ήξερε ότι αυτή ήταν η τελική σύγκρουση.
Θέλει έναν σταυρό. Δώσ' τον μου. Έχει ευλογηθεί.
Ο Άρνι πήρε τον σταυρό και τον έβαλε στο μέτωπό του.
Είναι στο κεφάλι σου.
Τσιτσίριζε.
Εις το όνομα του Ιησού Χριστού...
Κάποια στιγμή, η γλώσσα του πρήστηκε τόσο
που δεν μπορούσε να αναπνεύσει.
Έγινε μπλε.
Όλοι φώναζαν "Πρέπει να σταματήσουμε".
Νιώθεις αβοήθητος, άδειος.
Φώναξα σε αυτό το πράγμα με όλη μου τη δύναμη.
Είπα "Άσε ήσυχο αυτό το παιδί. Πάρε εμένα.
Εδώ είμαι. Πάρε με".
Ένιωσα κάτι κρύο να με κυριεύει.
Παγωμένο.
Η Λορέιν είπε "Θεέ μου. Τι έκανες;"
Ο Εντ είπε "Μην το κάνεις αυτό".
Ποτέ μην προκαλείς μια δαιμονική οντότητα.
Δεν ξέραμε. Νόμιζε ότι θα βοηθούσε τον Ντέιβιντ.
Θυμάμαι τον παππού μου να του λέει "Μην το λες αυτό.
Ανοίγεις την πόρτα για να σου επιτεθούν".
Και είχε δίκιο.
Αλλά νιώσαμε ότι τελείωσε.
Ο Ντέιβιντ εξορκίστηκε.
Θυμάμαι ότι ήμουν χαρούμενος.
Περνούσα τον χρόνο μου παίζοντας έξω,
προσπαθούσα να είμαι το καλό παιδί της οικογένειας.
Η μαμά μου μαγείρευε,
μας τάιζε, μας φρόντιζε.
Πιστεύαμε ότι θα κάναμε μια νέα αρχή.
Αλλά δεν έγινε έτσι.
ΑΣΤΥΝΟΜΙΚΟ ΤΜΗΜΑ ΤΗΣ ΠΟΛΗΣ ΤΟΥ ΜΠΡΟΥΚΦΙΛΝΤ
Ήξερα ότι περίεργα πράγματα,
δαιμονικά, υποτίθεται ότι συνέβαιναν στο σπίτι των Γκλάτσελ.
Κάποιοι αστυνομικοί είχαν λάβει παράπονα για φασαρία.
Είχα υπηρεσία
και οι Γουόρεν ήρθαν στο παλιό αστυνομικό τμήμα
στην οδό Γκρέις Μπριτζ.
Ο Εντ Γουόρεν συστήθηκε ως δαιμονολόγος
και η Λορέιν συστήθηκε ως μέντιουμ.
Η Λορέιν ήταν ταραγμένη.
Μου είπε ότι σε έναν από τους κανονικούς εξορκισμούς,
ο Άρνι Σαγιέν Τζόνσον προκάλεσε τον διάβολο
να αφήσει τον Ντέιβιντ και να πάρει αυτόν.
Αυτό τάραξε πολύ τη Λορέιν.
Είπε "Δεν έπρεπε να το κάνει αυτό. Δεν μπορείς να το κάνεις.
Δεν ξέρει με τι τα έβαλε".
Και είπε "Βλέπω έναν σοβαρό τραυματισμό ή θάνατο με μαχαίρι".
Ήθελε να μας προειδοποιήσει για κάποιο έγκλημα.
Θέλω να το ξεκαθαρίσω. Τότε είπε
"Βλέπω ότι θα συμβεί ως μέντιουμ".
Ήταν ξεκάθαρη. Δεν φαινόταν παράξενη.
Δεν φερόταν παράξενα.
Νόμιζα ότι έλεγε αυτό που πραγματικά πίστευε,
και για εκείνη ήταν αληθινό.
Και, ποιος να το φανταζόταν, προφανώς ήταν αληθινό.
Η αδερφή μου έπιασε δουλειά στο κυνοτροφείο στο Μπρούκφιλντ.
Ήθελε να ζήσει με τον Άρνι.
Κουρεύω σκυλιά.
Το αφεντικό μου ήταν ο Άλαν Μπόνο. Έγινε φίλος του Άρνι και δικός μου.
ΑΛΑΝ ΜΠΟΝΟ
Βρήκαμε ένα διαμέρισμα με τον Άρνι.
Με το διαμέρισμα, ήρθε κι η δουλειά.
Ήμασταν ενθουσιασμένοι που μπορέσαμε να ζήσουμε μαζί.
Πήραμε μια βαθιά ανάσα και ηρεμήσαμε κάπως
μετά τον γολγοθά που είχαμε περάσει.
Νιώθαμε ανακουφισμένοι. "Επιτέλους, τελείωσε.
Τελείωσε. Ας ηρεμήσουμε τώρα".
Να θυμάστε ότι όταν προκαλείς τον δαίμονα,
δεν δρα εκείνη τη συγκεκριμένη στιγμή.
Περιμένει μέχρι να γίνεις πολύ ευάλωτος.
Τότε χτυπάει.
16 ΦΕΒΡΟΥΑΡΙΟΥ 1981 ΠΕΝΤΕ ΜΗΝΕΣ ΜΕΤΑ ΤΟΝ ΕΞΟΡΚΙΣΜΟ
Δεν ένιωθα καλά όταν ξυπνήσαμε εκείνο το πρωί.
Ένιωθα λίγο άρρωστος.
Πήγαμε στο Μπρίτζπορτ να πάρουμε τις αδερφές μου
γιατί θα περνούσαμε το Σαββατοκύριακο μαζί τους.
Το μεσημέρι φάγαμε με τον Άλαν Μπόνο και ήπιαμε μερικά ποτήρια κρασί.
Ήταν εμφανές ότι ο Άλαν είχε αρχίσει να μεθάει.
Κοίταξα την Ντέμπι και της είπα
"Πάμε να φύγουμε; Είναι ώρα να φύγουμε,
να πάρουμε τα κορίτσια από εδώ".
Δεν έκανε κάτι κακό, αλλά γινόταν λίγο έντονος
και δεν ήθελα να είναι οι αδερφές μου εκεί.
Κατεβαίναμε τις σκάλες,
και μετά από αυτό εγώ δεν θυμάμαι τίποτα.
Νομίζω ότι ήταν εφτά ή οκτώ το βράδυ.
Χτύπησε το τηλέφωνο.
- Ναι; - Η αδερφή μου έκλαιγε στο τηλέφωνο.
Πριν προλάβει να μιλήσει, είδα σε όραμα έναν άντρα
νεκρό.
Ντέιβιντ, δώσ' μου τη μαμά!
Σε δέκα δευτερόλεπτα, η μαμά ούρλιαζε και είπα "Θεέ μου".
Είπε στον μπαμπά μου "Μπες στο αμάξι. Πάμε στο κυνοτροφείο".
Ο Ντέιβιντ μού είπε ότι ο Άλαν Μπόνο είναι νεκρός.
"Πώς; Τι είναι αυτά που λες;"
Ο Ντέιβιντ είπε "Ο Άρνι ήταν δαιμονισμένος.
Το τέρας ήταν. Τον σκότωσε".
Με πήραν από το κέντρο και είπαν ότι έγινε ένα σοβαρό μαχαίρωμα.
Καλέσαμε όλο το δυναμικό μας.
Η Ντέμπορα Γκλάτσελ είπε στις μονάδες που έφταναν
ότι ο Άρνι κι ο Άλαν έπιναν.
Στο διαμέρισμα, έγινε καβγάς και εξελίχθηκε σε διαπληκτισμό.
Κατέληξαν στην μπροστινή αυλή του κυνοτροφείου,
περίπου 4 μέτρα από την είσοδο.
Ενώ πάλευαν, ο Άρνι έβγαλε ένα μαχαίρι που είχε σε μια θήκη
και μαχαίρωσε επανειλημμένα τον Άλαν Μπόνο.
Ο Άλαν Μπόνο τραυματίστηκε θανάσιμα.
Η Ντέμπι Γκλάτσελ ήταν πολύ ταραγμένη.
Είπε ότι ο Άρνι έτρεξε προς στο δάσος
και ότι νόμιζε πως θα πήγαινε στο σπίτι της οικογένειας
στην οδό Όουκ Γκρόουβ, που δεν ήταν πολύ μακριά.
Είχα την εικόνα του Άρνι.
Τον έβλεπα να κατευθύνεται προς το σπίτι μου.
Ήξερα αμέσως ότι ο Άρνι είχε καταληφθεί από τον διάβολο.
Ο αδερφός μου πανικοβλήθηκε.
Σύραμε μαζί το γραφείο στην πόρτα.
Κλειδώσαμε την πόρτα και την ασφαλίσαμε με το γραφείο.
Είπε "Θα με σκοτώσει".
Ποτέ στη ζωή μου δεν φοβόμουν τον Άρνι Σαγιέν Τζόνσον.
Μα όταν ο Ντέιβιντ είπε ότι ήταν δαιμονισμένος,
τρομοκρατήθηκα.
Ο οδηγός του ασθενοφόρου, αφού πήγε τον Άλαν Μπόνο στο νοσοκομείο,
είδε έναν ύποπτο που ταίριαζε με την περιγραφή.
Κάλεσε την αστυνομία και τον συνέλαβαν.
Αν δεν ήταν ο οδηγός του ασθενοφόρου, εγώ ή ο αδερφός μου θα ήμασταν νεκροί.
ΑΣΤΥΝΟΜΙΑ
Μου ανέθεσαν να αναλάβω τον Άρνι Σαγιέν Τζόνσον.
Πήρα τα αποτυπώματά του. Του είπα τα δικαιώματά του.
Φαινόταν σαν να είχε μπλέξει σε καβγά, ήταν ατημέλητος.
Κάτι δεν πήγαινε καλά.
Ήμουν εξαντλημένος. Δεν μπορούσα να σταθώ. Καθόμουν στο παγκάκι.
Και τον ρώτησα "Γιατί είμαι εδώ; Τι συμβαίνει;"
Και είπε "Μόλις σκότωσες τον φίλο σου".
Είπα "Όχι".
Δεν το πίστευα.
Είπα "Κάνεις μεγάλο λάθος. Ο Άλαν είναι καλά. Φύγαμε από το σπίτι".
Είπε "Όχι, είναι νεκρός, και τον σκότωσες εσύ".
Δεν έκλαψε. Δεν είπε "Συγγνώμη".
Έλεγε "Δεν καταλαβαίνω τι γίνεται".
Δεν θυμόταν τίποτα σχετικά με τον φόνο.
Δεν έβλαψα ποτέ κανέναν.
Ποτέ.
Δεν με έχουν συλλάβει ποτέ για τίποτα.
Τους το είπα. Και είπα
"Δεν το έκανα εγώ. Πιάσατε λάθος άτομο".
ΑΣΤΥΝΟΜΙΚΟ ΤΜΗΜΑ ΜΠΡΟΥΚΦΙΛΝΤ
Στην περίπτωση του Ντέιβιντ, όταν ο Άρνι Τζόνσον δαιμονίστηκε
ως αποτέλεσμα της βοήθειάς του και της πρόκλησης του δαίμονα,
αυτό είναι πιθανό.
Στη βιβλιογραφία έχω δει να το αποκαλούν "μεταγγισμό",
όταν ένα διαβολικό πνεύμα μεταφερθεί από ένα δαιμονισμένο άτομο
σε έναν παρευρισκόμενο στον εξορκισμό.
Ένας δικηγόρος καλείται να αποδείξει την αθωότητα του πελάτη του για φόνο,
καθώς ο κατηγορούμενος
ισχυρίζεται ότι ήταν δαιμονισμένος τη στιγμή του φόνου.
Ο δεκαεννιάχρονος Άρνι Σαγιέν Τζόνσον, χωρίς προηγούμενο ιστορικό βίας,
κατηγορείται για τον φόνο του σπιτονοικοκύρη του.
Ισχυρίζεται ότι ήταν δαιμονισμένος και δεν θυμάται να το κάνει.
Η κοπέλα του, Ντέμπι Γκλάτσελ, ήταν εκεί όταν έγινε
κι ο αδερφός της ήταν δαιμονισμένος. Δίνει την εκδοχή της για το συμβάν.
Δεν είδα κανένα μαχαίρωμα. Ήμουν εκεί.
Τι είδατε;
Μόνο σπρωξίματα και τραβήγματα.
Και μετά;
Μετά έγινε χαμός.
Η Ντέμπι πίστευε ότι θα αποδεικνυόταν.
Ήταν αισιόδοξη ότι θα αποδεικνύαμε τον δαιμονισμό.
Ύστερα από όσα περάσαμε,
θα έπρεπε να ξέρουν όλοι ότι ο διάβολος υπάρχει.
Ο δικηγόρος Μάρτιν Μινέλα δεν ανέφερε δαίμονες στο δικαστήριο.
Μέχρι να έχουμε τα αποτελέσματα της έκθεσης του δικού μας ιατροδικαστή
και της νεκροψίας, δεν μπορούμε να κάνουμε τίποτα.
Δεν πίστευα στο παραφυσικό.
Πριν εμπλακώ πολύ, είπα ότι ήθελα να κάνω την έρευνά μου.
Ο Εντ και η Λορέιν Γουόρεν μού είπαν
"Δεν ήταν ο ίδιος ο Άρνι Τζόνσον.
Ήταν ο δαίμονας που κατέλαβε το σώμα του Άρνι
και σκότωσε τον Άλαν Μπόνο".
Ο συνεργάτης μου τους θεωρούσε τρελάρες
και είπε "Μείνε όσο πιο μακριά μπορείς από την υπόθεση".
Αλλά ήθελα να ακούσω κι άλλα.
Απέξω είναι ένα γραφικό σπίτι του Νιου Ίνγκλαντ.
Μέσα μοιάζει με σκηνικό από ταινία τρόμου του Χόλιγουντ.
Είναι μουσείο που καταγράφει παραφυσικές δραστηριότητες.
Οι Γουόρεν λένε ότι όλα προέρχονται από αληθινά γεγονότα.
Βρίσκεστε σ' ένα κτίριο που στεγάζει
τα πιο επικίνδυνα αντικείμενα της υπερφυσικής φύσης στον κόσμο.
Στο δωμάτιο όπου είχαν όλα αυτά τα αντικείμενα,
μαζί με μια κούκλα, για την οποία έλεγαν "Μην την αγγίξετε ποτέ".
Την κούκλα την έλεγαν Άναμπελ.
Μου έβαλαν αυτές τις κασέτες.
Μείνε εκεί!
- Όχι! - Ναι!
Μείνε εκεί!
Οι Γουόρεν μού έδειξαν όλα τα στοιχεία που είχαν.
Άνοιξε τα μάτια, Ντέιβιντ.
Για μένα, ήταν αξιόπιστο και πιστευτό.
Πίστευα στην ιστορία,
πίστευα στην υπερασπιστική γραμμή
και πίστευα ότι μάλλον δεν υπήρχε άλλος δικηγόρος στην πολιτεία
που θα τον εκπροσωπούσε με αυτήν τη γραμμή.
"Ο διάβολος με ανάγκασε".
Αυτό θα προσπαθήσει να αποδείξει ο δικηγόρος Μάρτιν Μινέλα
όταν δικαστεί ο πελάτης του.
Η φύση της υπεράσπισής μας έχει χρησιμοποιηθεί στην Αγγλία.
Δεν έχει χρησιμοποιηθεί στις ΗΠΑ η υπερασπιστική γραμμή του δαιμονισμού.
Η απαγγελία κατηγορίας εναντίον του Άρνι Τζόνσον
αναμένεται στις 19 Μαρτίου.
Στην Αγγλία έχουν εκδικαστεί τρεις υποθέσεις.
Δύο για εμπρησμό, μία για βιασμό.
Η ετυμηγορία σε όλες τις υποθέσεις ήταν αθώος λόγω δαιμονισμού.
Στη 15χρονη δημοσιογραφική καριέρα μου,
αυτή ήταν η πιο παράξενη ιστορία που κάλυψα ποτέ.
Οι Γουόρεν,
γνωστοί ως μελετητές κι ομιλητές σε θέματα αποκρυφισμού.
Υποστηρίζουν ότι η δαιμονική επιρροή μέσα στον Τζόνσον
τον ώθησε να σκοτώσει.
Το θέμα του δαιμονισμού από τη σκοπιά ενός δημοσιογράφου
είναι τρομερά δύσκολο.
Γιατί δεν μπορείς να το αποδείξεις.
Ούτε να το διαψεύσεις.
Το καλύτερο που μπορείς να κάνεις είναι να βρεις στοιχεία.
Έξι μέρες μετά το μαχαίρωμα γνώρισα τους Γουόρεν.
ΔΑΙΜΟΝΙΣΜΕΝΟ ΠΑΙΔΙ ΜΙΛΑ ΧΥΔΑΙΑ
Τα κανονίσαμε.
Θα μου έδιναν μερικές κασέτες
και θα μπορούσα να τις παίξω στους δύο ραδιοφωνικούς σταθμούς,
αν ήθελα.
Καλησπέρα. Είμαι ο Μάικ Άλεν.
Ο WINE έχει στην κατοχή του συγκλονιστικές κασέτες
που συνδέονται με τον φόνο που "ο διάβολος τον ανάγκασε να κάνει".
Στο όνομα του Πατρός, του Υιού, του Αγίου Πνεύματος.
Σε διατάζω να τον αφήσεις.
Ο σταυρός είναι στο μέτωπό σου. Δεν μπορείς να τον βλάψεις.
Ο Ιησούς θα πεθάνει στην κόλαση.
Η μαμά σ' αγαπάει.
Περίμενα ότι θα δεχόμασταν πολλά τηλεφωνήματα
που θα έλεγαν "Γιατί το έπαιξες αυτό; Είσαι απαίσιος".
Οι περισσότεροι έλεγαν "Πότε θα το ξαναπαίξεις;"
Λάμβανα γράμματα από την άλλη άκρη της χώρας
από μέντιουμ και ανθρώπους στον τομέα του παραφυσικού
που πρόσφεραν τις υπηρεσίες τους.
Έπειτα υπήρχαν και οι άπιστοι που έλεγαν "Πλάκα κάνεις;
Είχε πιει. Τον μαχαίρωσε.
Η υπόθεση είναι ξεκάθαρη. Γιατί το δημοσιεύεις; Είναι γελοίο".
Στον τόπο του φόνου, ούτε οι γείτονες
ούτε ο ιερέας που εμπλεκόταν στην υπόθεση δεν ήθελαν να μιλήσουν.
Επικοινώνησα με ιερείς που βρίσκονταν στους λεγόμενους εξορκισμούς.
Τους είπα "Κοιτάξτε, υπάρχουν ισχυρισμοί
ότι σ' αυτές τις τελετές έπιπλα πετούσαν στο δωμάτιο,
ότι παρατηρήθηκε αιώρηση.
Το μόνο που σας ζητώ είναι να πείτε 'Αυτά είναι ανοησίες. Δεν συνέβησαν'.
Μετά θα τραβήξει ο καθένας τον δρόμο του". Δεν το έλεγαν.
Εντ, τι λες σε κάποιον που λέει "Δεν πιστεύω τίποτα από όλα αυτά";
Ελπίζω να μην είσαι ένορκος.
Επιβεβαιώνουμε το χρονικό της υπόθεσης με πολλές άλλες υποθέσεις
που αναλάβαμε και αποδεικνύεται χωρίς αμφιβολία
ότι εκεί συνέβησαν υπερφυσικά φαινόμενα.
Οι φωτογραφίες μαρτυρούν χαρά.
Δεν θα διαφωνήσω.
Αλλά υπήρχε μια άλλη πλευρά όταν έκλειναν οι πόρτες.
Ακούστε με που σας λέω.
Δεν ήμασταν η τυπική, χαρούμενη οικογένεια.
Η μαμά είχε πρόγραμμα.
Αν τα πράγματα δεν πήγαιναν όπως τα ήθελε, ξεσπούσε.
Μπροστά σε άλλους, παρουσιαζόταν ως θρήσκα και τα σχετικά,
αλλά αυτό απείχε από την πραγματικότητα.
Δεν πήγαινε καν στην εκκλησία, πριν το θέμα του Ντέιβιντ.
Και όταν εμφανίστηκε η Λορέιν Γουόρεν,
τότε όλοι έλεγαν
"Πρέπει να φοράμε ιμάτια και ροζάρια".
Δεν τα έχαβα.
Ήμουν 15 ετών όταν ο αδερφός μου δήθεν δαιμονίστηκε.
Δεν είχα ξαναμιλήσει ποτέ μπροστά σε κάμερα.
Ήθελα απλώς να αποκαλυφθεί η αλήθεια, γιατί σκοτώθηκε ένας αθώος άνθρωπος.
Παριστάνουν ότι "ο διάβολος με ανάγκασε";
Είναι μεγάλο ψέμα.
Το ξέρω, γιατί το έζησα.
14 ΙΟΥΛΙΟΥ 1980
ΕΠΤΑ ΜΗΝΕΣ ΠΡΙΝ ΑΠΟ ΤΟΝ ΦΟΝΟ ΤΟΝ ΑΛΑΝ ΜΠΟΝΟ
Ήμουν έξω, και έφτασαν ο Εντ και η Λορέιν.
Ο Εντ Γουόρεν είπε "Τι συμβαίνει εδώ;"
Και είπα "Νομίζω ότι η οικογένειά μου τρελάθηκε".
Θυμάμαι να του το λέω.
Αρχικά, δεν ήξερα ποια ήταν η ατζέντα των Γουόρεν.
Τους παρακολουθούσα, και τα πράγματα δεν μου κάθονταν καλά.
Κι αν ήταν στο χέρι σου;
Συζητούσαν στην κουζίνα τα θέματα του Ντέιβιντ.
- Δεν σου αρέσουν όλα αυτά, έτσι; - Όχι.
Έλεγαν
"Μπορεί να αρχίσει να σας βρίζει, να σας φτύνει.
Θα γρυλίζει και θα βρυχάται σαν αγρίμι".
Με ανησυχούσε
που μιλούσαν για το θέμα, ενώ ήμασταν μπροστά.
Βγάλτε τα παιδιά έξω, να κάνουν κάτι άλλο.
Αλλά ήθελαν να σιγουρευτούν ότι ακούγαμε, και όντως ακούγαμε.
Τους καθοδηγείς τι να κάνουν.
Τι έκανε όταν δεν ήταν ο Ντέιβιντ;
- Έφτυνε, άρχισε να βρίζει. - Έβριζε πολύ.
- Έβριζε τον ιερέα; - Κι εμένα. Απευθυνόταν...
Ο Ντέιβιντ μπορούσε να το αντιληφθεί.
Λίγες μέρες αργότερα, ο Ντέιβιντ έκανε ακριβώς αυτό,
λέξη προς λέξη.
- Εντάξει, παιδί μου. - Παλιοκαριόλη.
Θα σε τιμωρήσω!
- Ντέιβιντ, σταμάτα. - Σου αξίζει να πεθάνεις!
- Ντέιβιντ, ηρέμησε. - Δεν σου αξίζει να ζεις!
Θα πεθάνεις!
Χοντρή, γαμημένη σκύλα.
Στην αρχή, οι Γουόρεν έρχονταν συχνά, σχεδόν μέρα παρά μέρα.
Την πρώτη βδομάδα, κάθε μέρα.
Η μαμά είναι εδώ. Έλα, κρατήσου. Σήκω.
Κάθε βράδυ ετοίμαζαν τις φωτογραφικές.
- Άσε τον γιο μου. - Τα μικρόφωνα.
- Όχι! - Είμαι η μητέρα σου.
Κατάντησε να είναι μια παράσταση.
Μην το κάνεις αυτό!
Σταμάτα! Σήκω! Θεέ μου! Έλα, σήκω.
Αντί να επικεντρωθούν στο να βοηθήσουν τον Ντέιβιντ, τον ηχογραφούσαν.
Όλα θα μπορούσαν να γίνουν αλλιώς.
Συνέβη ένα περιστατικό ένα βράδυ.
Η μητέρα μου φώναζε στον Ντέιβιντ να σταματήσει και να ηρεμήσει, να καθίσει.
Εκείνος άρχισε να τη βρίζει.
Και ξαφνικά βγήκε ο πατέρας μου.
- Δεν σου αξίζει να ζεις! - Ντέιβιντ.
Σήκω!
Τον χαστούκισε.
Έλα εδώ και κάτσε κάτω!
Φώναξε "Είπα να σταματήσεις".
Φτάνει! Αρκετά. Σταμάτα το αυτό.
Και φυσικά,
ο διάβολος έκατσε κάτω κι έμεινε σιωπηλός.
Τουλάχιστον αυτός άκουσε τον πατέρα μου.
Εντάξει, ένα λεπτό. Για βάλε μπροστά.
Τη νύχτα του φόνου, ο μπαμπάς μου κι εγώ δουλεύαμε έξω
και η μητέρα μου ούρλιαζε
"Πάμε στο κυνοτροφείο. Κάτι έγινε. Η Ντέμπι είναι έξαλλη".
- Πρέπει να πάμε. - Ναι.
Φτάσαμε εκεί και η Ντέμπι είπε "Καβγάδισαν άσχημα.
Ο Άλαν μαχαιρώθηκε. Είναι εκεί".
Είδα τον Άλαν ξαπλωμένο στο πλάι. Πήγα κοντά του και τον γύρισα.
Θυμίζω ότι ήμουν 15.
Δεν ήξερα τι να κάνω. Πρώτη φορά έβλεπα κάτι τέτοιο.
Θυμάμαι που είδα τις τέσσερις μαχαιριές.
Προσπαθούσε ν' ανασάνει. Του έλεγα "Άλαν, κρατήσου".
Οπότε... Τι μπορείς να κάνεις;
Κοκαλώνεις. Καταλαβαίνεις; Απλώς...
Είναι ένα συναίσθημα που... Δεν θέλω να μιλάω γι' αυτό.
Δεν θέλω να το θυμάμαι, γιατί ήταν απλώς κάτι που...
Δεν μπορείς να τον βοηθήσεις. Δεν μπορούσα να κάνω τίποτα.
Είναι λυπηρό να το βλέπεις αυτό.
Ο φόνος του Άλαν Μπόνο
δεν διανοούμουν ότι συνδέεται με τον Ντέιβιντ.
Δεν υπάρχει τίποτα δαιμονικό σ' αυτό.
Ο Άρνι ήταν πολύ κτητικός με την Ντέμπι.
Υπήρχαν εικασίες ότι η Ντέμπι είχε δεσμό με τον Άλαν Μπόνο.
Θυμάμαι ότι η Ντέμπι Γκλάτσελ ήρθε στο τμήμα
και είπε "Ακούω κάτι φήμες
ότι ο φόνος έγινε με αφορμή ένα ερωτικό τρίγωνο
ανάμεσα σ' εμένα και τον Άλαν Μπόνο με τον Άρνι Σαγιέν Τζόνσον".
Και είπε "Δεν ισχύει. Είχα όντως σχέση με τον Άλαν Μπόνο.
Μα τελείωσε, και το μαχαίρωμα, ο φόνος δεν είχε καμία σχέση με αυτό".
Μια περίεργη δίκη ξεκινά αύριο στο Ντάνμπερι.
Πυρήνας της υπόθεσης είναι ένας δαιμονισμός.
Ας δούμε το ρεπορτάζ.
Θα είναι παρών ο διάβολος στο δικαστικό μέγαρο του Ντάνμπερι αύριο;
Θα καθίσει στο εδώλιο κάποια στιγμή;
Δεν ήξερα ότι ξεκινούσε η δίκη.
Την πρώτη μέρα της δίκης, μου έδωσαν χρήματα οι γονείς μου
για να κάνω κοπάνα από το σχολείο και να κάνω ό,τι θέλω.
Έτρεμαν
μήπως εμπλακώ στην ιστορία,
γιατί ήξερα...
ότι είναι όλα στημένα.
Η "ΔΙΚΗ ΓΙΑ ΤΟΝ ΔΑΙΜΟΝΙΚΟ ΦΟΝΟ" ΑΡΧΙΖΕΙ 28 ΟΚΤΩΒΡΙΟΥ 1981
ΔΙΚΑΣΤΙΚΟ ΜΕΓΑΡΟ ΚΟΜΗΤΕΙΑΣ ΦΕΡΦΙΛΝΤ
ΑΣΤΥΝΟΜΙΑ ΤΟΥ ΝΤΑΝΜΠΕΡΙ
Ως οικογένεια, πιστεύαμε ότι ο Άρνι θα αθωωνόταν,
γιατί θα είχαμε τον ιερέα
και τους Γουόρεν και όλα τα στοιχεία που συγκεντρώσαμε,
τις ηχογραφήσεις, τις φωτογραφίες,
και θα δείχναμε στο δικαστήριο ότι ο Άρνι δεν διέπραξε φόνο.
Ήταν δαιμονισμένος επειδή προκάλεσε το τέρας.
Η εισαγγελία πίεζε για τη μέγιστη ποινή
για μια καταδίκη ενοχής.
Είναι μια υπόθεση που τα ΜΜΕ
και οι Γουόρεν έχουν αφιερώσει πολύ χρόνο για να τη διαφημίσουν,
για το δικό τους οικονομικό συμφέρον, υποθέτω.
Εγώ πιστεύω ότι είναι μια συνήθης περίπτωση,
αν μπορεί να 'ναι συνήθης μια ανθρωποκτονία.
Βγήκαν και είπαν ότι ήταν ένα μάτσο ανοησίες,
ότι προσπαθούσαμε να καλύψουμε μια απλή υπόθεση φόνου.
Αν ο Άρνι καταδικαζόταν για φόνο, θα αντιμετώπιζε από 25 έτη έως ισόβια.
ΤΜΗΜΑ ΣΕΡΙΦΗ ΚΟΜΗΤΕΙΑ ΦΕΡΦΙΛΝΤ
Η είσοδος στο δικαστήριο ήταν πολύ δύσκολη.
Η αίθουσα ήταν γεμάτη.
Κανείς δεν ήξερε τι να περιμένει.
Ήταν σαν να επρόκειτο να γίνει μια αναμέτρηση,
με τον Μάρτιν Μινέλα να έχει την υπερασπιστική γραμμή του δαιμονισμού
και με τον δικαστή Ρόμπερτ Κάλαχαν να αποφασίζει
αν θα την αποδεχόταν ή όχι.
Ήταν μεγάλο ταρακούνημα.
Ήμουν στο δικαστήριο.
Πρώτη φορά στη ζωή μου. Αντιμέτωπος με 25 ως ισόβια.
Ήταν σουρεαλιστικό.
Πίστευα ότι ο πελάτης μου θα μπορούσε υπερασπιστεί τον εαυτό του.
Ώστε να αξιολογήσουν οι ένορκοι την αξιοπιστία των όσων συνέβησαν.
Όχι μόνο να πιστέψουν στην πίστη,
μα να πιστέψουν στα απτά στοιχεία και στις μαρτυρίες
και να αποφασίσουν βασισμένοι σε αυτά.
Όμως, δεν έφτασε μέχρι εκεί.
Ο δικαστής άκουσε τα επιχειρήματα και είπε
ότι ο δαιμονισμός δεν είναι αποδεκτή υπερασπιστική γραμμή.
Δεν έχει θέση στην υπόθεση και στα δικαστήρια.
Δεν είναι επιστήμη,
και δεν θα επιτρέψει στοιχεία για δαιμονισμό και δαίμονες.
Τζιμ Βαν Σικλ, News Four, Ντάνμπερι.
Ήμουν συντετριμμένος.
Άκουγες και τους αναστεναγμούς της οικογένειας. "Θεέ μου".
Στο δικαστήριο, πρέπει να ορκιστείς στη Βίβλο.
Αυτό είναι εντάξει. Πέρα από αυτό,
δεν πιστεύουν στο υπερφυσικό ή στον διάβολο.
Πώς γίνεται αυτό;
Μπροστά στα μάτια μου
οι πέντε έξι καθολικοί ιερείς που ήταν εκεί
σηκώθηκαν όλοι μαζί, σαν να είχαν κάνει πρόβα,
βγήκαν έξω και δεν εμφανίστηκαν ξανά ποτέ.
Η Εκκλησία δεν έκανε κανένα σχόλιο για την υπόθεση.
Ένιωθα εγκαταλελειμμένος.
Δεν είχα την ευκαιρία να πω όλη την αλήθεια.
Δεν επέτρεψαν να ακουστεί η αλήθεια. Ένιωθα χαμένος.
Τι θα κάνουμε τώρα;
Η δίκη στο Ντάνμπερι συνεχίζεται αύριο.
Η υπόθεση έγινε πολύ δύσκολη για την υπεράσπιση,
γιατί υπήρχαν οι υπογεγραμμένες καταθέσεις των αδερφών του,
που είπαν ότι τον είδαν να μαχαιρώνει τον Άλαν.
Δεν μπορούσες να πεις "Το έκανε εξαιτίας του δαιμονισμού".
Μένεις στο "Τον μαχαίρωσε".
Ο Μινέλα μού είπε ότι η μόνη επιλογή μας είναι η αυτοάμυνα.
Είπε "Αυτός θα είναι ο ισχυρισμός μας".
Αθώος για φόνο πρώτου βαθμού. Ανθρωποκτονία χωρίς πρόθεση.
Το πρόβλημα είναι ότι η αυτοάμυνα δεν είναι αντίποινα.
Με άλλα λόγια, αν κάποιος σου επιτεθεί,
μπορεί να τον μαχαιρώσεις μία φορά, ίσως δύο, αλλά όχι πολλές φορές.
Γιατί, αν το κάνεις αυτό,
τότε η αυτοάμυνα κάνει φτερά.
Το να πεις ξαφνικά ότι ήταν αυτοάμυνα,
ενώ δεν παρουσιαζόταν έτσι στην αρχή,
φαινόταν σίγουρα ασυνήθιστο.
Μόνο έτσι θα είχα την ευκαιρία να μην πάρω 25 έτη έως ισόβια.
Έπρεπε να απολογηθώ.
Ήταν δύσκολο να απολογηθώ,
γιατί δεν θυμόμουν τι συνέβη.
Αυτό τους είπα.
Όλοι κατάλαβαν ότι ήταν μια ατυχής ιστορία από πολλές απόψεις,
μα ταυτόχρονα κάποιος ήταν νεκρός
και κάποιος προκάλεσε τον θάνατο κι έπρεπε να αποδοθεί δικαιοσύνη.
Η ΕΤΥΜΗΓΟΡΙΑ 24 ΝΟΕΜΒΡΙΟΥ 1981
Υπήρχε ένταση στην οικογένεια.
Η αδερφή μου φοβόταν ότι θα καταδικαζόταν για φόνο
κι ότι θα περνούσε τη ζωή του στη φυλακή.
Με έφεραν στο δικαστήριο. Η αίθουσα ήταν γεμάτη.
Ο δικαστής πήρε την ετυμηγορία από τον επικεφαλής των ενόρκων.
Ήμουν αγχωμένος και τρομαγμένος.
Η ετυμηγορία ήταν αθώος για φόνο πρώτου βαθμού,
ένοχος για ανθρωποκτονία χωρίς πρόθεση.
Μετά φτάσαμε στην καταδίκη.
Θυμάμαι τα λόγια του δικαστή Κάλαχαν μέχρι σήμερα.
"Δεν έχω άλλη επιλογή από το να σου δώσω τη μέγιστη ποινή.
Δέκα με 20 χρόνια σε φυλακή υψίστης ασφαλείας".
Όταν μου επιβλήθηκε η ποινή, η Ντέμπι πετάχτηκε και είπε στον δικαστή
"Κάλαχαν", είπε, "είσαι άρρωστος. Είσαι τρελός".
Και μετά έφυγε τρέχοντας, κλαίγοντας.
Όταν έβγαινα από το δικαστήριο,
η Ντέμπι διαπέρασε τους καμεραμάν, έτρεξε προς εμένα για να με φιλήσει.
ΕΡΑΣΤΕΣ ΜΕ ΤΟΝ ΔΑΙΜΟΝΑ
Είπα στην Ντέμπι "Θέλω να ζήσεις τη ζωή σου.
Δεν ξέρω τι θα απογίνει η δική μου.
Έτσι τουλάχιστον θα έχεις ζωή".
Άρχισε να κλαίει. Είπε "Δεν μ' αγαπάς".
Είπα "Σ' αγαπώ. Γι' αυτό σου δίνω ελευθερία".
Είπε "Δεν θα σε αφήσω ποτέ".
Πάντα το έλεγα από την αρχή.
Ο Άρνι είναι αθώος.
Έζησε μια κόλαση.
Η μαμά μου στεναχωρήθηκε.
Ήξερε ότι ήταν δαιμονισμένος.
Δεν ήταν βίαιος άνθρωπος.
Ένιωθε άσχημα για τον Άρνι.
Η μαμά ήθελε να ακουστεί η ιστορία.
Να πει την αλήθεια και να μάθει ο κόσμος τι συνέβαινε.
Δίπλα μου έχω τη μητέρα ενός κάποτε δαιμονισμένου παιδιού.
Ήρθε να μας πει την ιστορία της.
- Πώς είστε; - Καλώς ήρθατε.
Πώς είναι ο Ντέιβιντ σήμερα;
Δεν είναι δαιμονισμένος. Έχει ελευθερωθεί.
Μάλιστα. Απόλυτα φυσιολογικός;
Απόλυτα φυσιολογικός και...
Ο Άρνι έχει πολλά προβλήματα.
Ένας νεαρός τώρα είναι στη φυλακή.
Εκτίει ποινή 10 με 20 έτη για ανθρωποκτονία χωρίς πρόθεση
για κάτι για το οποίο δεν ευθύνεται.
Μετά τη δίκη, η μητέρα μου πήγε στο Χόλιγουντ.
Πετάξαμε όλοι με τζετ.
Μας πήραν με λιμουζίνα και πήγαμε για δείπνο με τον Ντικ Κλαρκ.
Το απολάμβανε. Ήταν ενθουσιασμένη.
Δεν μπορούσε να πιστέψει ότι της συνέβαινε αυτό.
Αλλά οι Γουόρεν είχαν συγκεκριμένη ατζέντα.
Είπαν "Θα γίνετε εκατομμυριούχοι".
Οι Γουόρεν μού είπαν ότι θα βγάλουν ένα βιβλίο.
Είχαν ήδη έτοιμο τον συγγραφέα.
Είχε γράψει κι άλλο βιβλίο γι' αυτούς.
Έφεραν τον κύριο Μπριτλ να μιλήσει μαζί μας.
Μας έκαναν πολλές ερωτήσεις. Ο Εντ είπε "Κάν' το τρομακτικό".
Είπε "Μα το έλεγξα και είπαν ότι δεν συνέβη αυτό".
Ο Εντ είπε "Κάν' το τρομακτικό. Αυτό θέλει ο κόσμος".
Ανέλαβαν ο Εντ κι η Λορέιν Γουόρεν.
Έξι μήνες μετά, οι Γουόρεν εμφανίστηκαν με χαρτιά
κι η μαμά μου είπε "Χρειαζόμαστε δικηγόρο;"
Η Λορέιν είπε "Όχι, καλή μου.
Το πρακτορείο Γουίλιαμ Μόρις έχει πολλούς".
Όντως. Αλλά τους έχει για σας, όχι γι' αυτούς.
-Ναι; - Γεια, Λορέιν. Εδώ Τζούντι.
-Γεια σου. - Πώς πας;
Καλά.
-Βρήκες τίποτα; - Τι, καλή μου;
-Για το βιβλίο. - Όλα είναι μια χαρά.
Εντάξει, ωραία.
Επειδή εσείς δουλέψατε σκληρά. Εμείς ζήσαμε όλη την τραγωδία.
Και χρειαζόμαστε τα λεφτά όσο εσείς.
Η μητέρα και ο πατέρας μου πήραν 4.500 δολάρια.
Ο Εντ και η Λορέιν Γουόρεν πήραν 81.000 δολάρια και κάτι ψιλά.
Ακόμα βγάζουν λεφτά από Το κάλεσμα.
Η ΔΑΙΜΟΝΙΚΗ ΥΠΟΘΕΣΗ ΠΟΥ ΣΟΚΑΡΕ ΤΗΝ ΑΜΕΡΙΚΗ
ΤΟ ΚΑΛΕΣΜΑ
Η Λορέιν μού είπε ότι αυτό το βιβλίο θα με κάνει πλούσιο.
Κι αυτό ήταν ψέμα.
Οι Γουόρεν έβγαλαν πολλά λεφτά από εμάς.
Αν μπορούν να βγάλουν κέρδος από σένα, θα το κάνουν.
Δεν θα χάσουν την ευκαιρία.
Όταν η μητέρα μου κατάλαβε ότι πιάστηκε κορόιδο, όπως έλεγε,
έχασε την εμπιστοσύνη της. Ήταν καλοί σ' αυτό που έκαναν,
ήξεραν πώς να μιλάνε και να χειρίζονται τον κόσμο.
Ήταν πολύ καλοί απατεώνες.
Ο Ντέιβιντ είχε ενοχές για όλη την ταλαιπωρία.
Ήταν συντετριμμένος, γιατί ήξερε ότι ο Άρνι ήταν αθώος.
Δεν θα τα κατάφερνα χωρίς τη στήριξη της Ντέμπι.
Μου έδωσε ελπίδα.
Τότε, το 1985,
παντρευτήκαμε στη φυλακή.
Ήταν πανέμορφη. Έλαμπε.
Ανυπομονούσα να την αγκαλιάσω. Ήταν υπέροχα.
Ο ΑΡΝΙ ΣΑΓΙΕΝ ΤΖΟΝΣΟΝ ΒΓΗΚΕ ΑΠΟ ΤΗ ΦΥΛΑΚΗ ΤΟ 1986
ΠΑΡΕΜΕΙΝΕ ΜΕ ΤΗΝ ΝΤΕΜΠΙ ΓΚΛΑΤΣΕΛ ΜΕΧΡΙ ΤΟΝ ΘΑΝΑΤΟ ΤΗΣ ΤΟ 2021
Όλο αυτό μου άλλαξε τη ζωή. Με έφερε πιο κοντά στη θρησκεία.
Δεν είμαι δαιμονισμένος.
Δεν μου έκαναν εξορκισμό ποτέ,
μα δεν είμαι δαιμονισμένος. Ξέρω πώς να προστατεύομαι.
Ξέρω τι προσευχές να πω, οπότε έχω τον έλεγχο.
Η πίστη μού δίνει δύναμη.
Όλα φαίνονται εντάξει. Η ζωή προχωρά.
Νομίζω ότι αυτή η υπόθεση επηρέασε όλη την οικογένεια.
Τους σημάδεψε όλους.
Έφερε τα πάνω κάτω στις ζωές μας. Είναι δύσκολο να το συζητάμε.
Πέρασαν πάνω από 40 χρόνια...
αλλά μας άλλαξε.
Και είχε μακροχρόνιες επιπτώσεις σε όλους στην οικογένεια.
Στο σημείο αυτό, είμαστε όλοι διασκορπισμένοι.
Βασικά, δεν μιλάμε πια μεταξύ μας.
Κοιτάω τις φωτογραφίες.
Με τρομάζουν και με στεναχωρούν ξανά,
γιατί ένα εντεκάχρονο παιδί
είχε μια φυσιολογική παιδική ηλικία μέχρι να συμβούν αυτά.
Το αντιμετωπίζω κάθε μέρα.
Θες να μάθεις ποιος λέει την αλήθεια.
ΓΚΛΑΤΣΕΛ ΤΖΟΥΝΤΙΘ - ΚΑΡΛ Ο ΠΡΕΣΒΥΤΕΡΟΣ
Αφού έφυγαν οι γονείς μου, έβλεπα με τη σύζυγο τα πράγματά τους.
Η μητέρα μου τα κατέγραφε όλα.
Είχε ΙΨΔ.
Σε ένα φύλλο χαρτί ή στο ημερολόγιο. Κρατούσε σημειώσεις.
Σε ένα σημείωμα έγραφε
"Η οικογένεια πήρε το φάρμακο απόψε. Όλα καλά".
Καθώς ψάχναμε τα πράγματα,
είδαμε ότι αυτό το φάρμακο ήταν και κάτι ακόμα.
Ανακαλύψαμε ότι έβαζε Sominex στο φαγητό μας.
Το έδινε σε όλη την οικογένεια για πολύ καιρό.
Κάποιοι μπορούν να κοιμηθούν οπουδήποτε.
Το άγχος σού στέρησε τον ύπνο χτες βράδυ;
Πάρε Sominex απόψε και κοιμήσου. Το Sominex δεν προκαλεί εθισμό.
Πάρε δύο δισκία σύμφωνα με τις οδηγίες
για 100% ασφαλή ύπνο και ξύπνα ανανεωμένος.
Τη θυμάμαι να μας σερβίρει. Είχε ξεχωριστό μπολ από το δικό μας.
Αν είχαμε μακαρόνια, όλοι έτρωγαν από το μπολ.
Αυτή έτρωγε χωριστά. "Θες κι άλλο;" Έλεγε "Όχι".
Με το Sominex ήθελε να ελέγχει εμάς τα αγόρια και τον μπαμπά μου.
Στην τελική, αν όλοι νιώθουν εξαντλημένοι,
θα ξεκουράζονται και θα κάθονται. Προβλήματα τέλος.
Αλλά το Sominex έχει μακροχρόνιες επιπτώσεις στους ανθρώπους.
Αλλαγές διάθεσης, αύξηση βάρους και παραισθήσεις.
Είναι πολύ πιθανό
ότι ο Ντέιβιντ είχε καταπιεί αρκετά από αυτά
για πολλά χρόνια, ώστε όντως να βλέπει διάφορα.
Θα σε σκοτώσω.
Ο Ιησούς θα πεθάνει στην κόλαση.
Ή έστω νόμιζε ότι έβλεπε.
Θα σε σκοτώσω, μπάσταρδε.
Ο Ντέιβιντ, ο Άρνι, ο αδερφός μου ο Άλαν...
Ήταν όλοι θύματα στην τελική.
Η μητέρα μου δεν θα μας χαπάκωνε.
Η μητέρα μου
μας φρόντιζε.
Η αλήθεια είναι ότι όταν ήμουν 11 χρονών,
με κατέλαβε ένα δαιμονικό πνεύμα, ας το πούμε έτσι.
Αυτή είναι η αλήθεια. Δεν έχω λόγο να πω ψέματα.
Όπως ο μπαμπάς μου, επισκευάζω παλιατζούρες.
Για να έχω κάτι ν' απασχολούμαι.
Γιατί αν δεν έχει δουλειά ο διάβολος, δέρνει τα παιδιά του.
Υποτιτλισμός: Μαρία Κούτσιανου